Tarybos reglamentas (EB) Nr. 1148/2002,
2002 m. birželio 26 d.
iš dalies keičiantis Reglamentą (EB) Nr. 2505/96, atidarantį tam tikrų žemės ūkio bei pramonės produktų autonomines Bendrijos tarifines kvotas ir numatantį jų administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1) Remdamasi Reglamentu (EB) Nr. 2505/96 [1], Taryba atidarė tam tikrų žemės ūkio bei pramonės produktų Bendrijos tarifines kvotas. Tokių produktų paklausą Bendrijoje reikia patenkinti pačiomis palankiausiomis sąlygomis. Todėl reikiamiems kiekiams turėtų būti atidarytos Bendrijos sumažinto arba nulinio muito tarifinės kvotos ir padidintos dabar esančios tarifinės kvotos arba pratęstas jų galiojimas, kartu stengiantis išvengti šių produktų rinkų sutrikimo.
(2) Todėl reikėtų iš dalies pakeisti Reglamentą (EB) Nr. 2505/96.
(3) Atsižvelgiant į šio reglamento ekonominę svarbą, būtina remtis prie Europos Sąjungos sutarties ir Europos Bendrijų steigimo sutarčių pridėto protokolo dėl nacionalinių parlamentų vaidmens Europos Sąjungoje I.3 punkte numatytu skubumo pagrindu,
PRIĖMĖ ŠĮ REGLAMENTĄ:
1 straipsnis
Kvotos laikotarpiui nuo 2002 m. sausio 1 d. iki birželio 30 d. Reglamento (EB) Nr. 2505/96 I priedas iš dalies keičiamas taip:
- eilės numeris 09.2935: tarifinės kvotos dydis pakeičiamas į 80000 tonų.
2 straipsnis
Kvotos laikotarpiui nuo 2002 m. sausio 1 d. iki gruodžio 31 d. Reglamento (EB) Nr. 2505/96 I priedas iš dalies keičiamas taip:
- eilės numeris 09.2799: tarifinės kvotos dydis pakeičiamas į 50000 tonų,
- eilės numeris 09.2950: tarifinės kvotos dydis pakeičiamas į 6500 tonų.
3 straipsnis
Nuo 2002 m. liepos 1 d. šio reglamento priede išvardytos tarifinės kvotos pridedamos prie Reglamento (EB) Nr. 2505/96 I priedo.
4 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2002 m. birželio 26 d.